—

an fachtóir/na fachtóirí riosca, lena léirítear na leibhéil riosca agus na rioscaí comhfhreagracha gaolmhara agus na sciartha de dhaonra an phlanda óstaigh. Le haghaidh cholún 1: Tabhair ainm an limistéir gheografaigh, uimhir na ráige nó aon fhaisnéis lenar féidir an limistéar críochaithe (DA) seo a shainaithint mar aon le dáta a bhunaithe. Le haghaidh cholún 2: Tabhair méid an DA roimh thús an tsuirbhé. Le haghaidh cholún 3: Tabhair méid an DA i ndiaidh an tsuirbhé. Le haghaidh cholún 4: Tabhair an cur chuige: Imshrianadh (C). Úsáid an oiread rónna agus is gá, ag brath ar an líon DAnna in aghaidh na lotnaide agus na cineálacha cur chuige a bhfuil na limistéir sin faoina réir. Le haghaidh cholún 5: Tabhair crios an DA ina ndearnadh an suirbhé, agus úsáid á baint as an oiread rónna agus is gá: Crios ionfhabhtaithe (IZ) nó crios maolánach (BZ), i rónna ar leith. I gcás inarb infheidhme, tabhair limistéar an BZ ina ndearnadh an suirbhé (e.g. an 20 km deiridh in aice leis an BZ, thart timpeall ar phlandlanna, etc.) i rónna éagsúla. Le haghaidh cholún 6: Tabhair líon agus tuairisc na suíomhanna suirbhéireachta, trí cheann amháin de na hiontrálacha seo a leanas a roghnú le haghaidh na tuairisce: 1. Faoin aer (limistéar táirgeachta): 1.1. gort (curaíocht, féarach); 1.2. úllord/fíonghort; 1.3. plandlann; 1.4. foraois; 2. Faoin aer (eile): 2.1. gairdíní príobháideacha; 2.2. suíomhanna poiblí; 2.3. limistéar caomhantais; 2.4. plandaí fiáine i limistéir seachas limistéir chaomhantais; 2.5. eile, agus sonrú ar an gcás ar leith (e.g. ionad garraíodóireachta, suíomhanna tráchtála a úsáideann ábhar pacáistíochta adhmaid, tionscal an adhmaid, bogaigh, uisciú agus córas draenála, etc.); 3. Dálaí atá dúnta go fisiciúil: 3.1. teach gloine; 3.2. suíomh príobháideach, seachas teach gloine; 3.3. suíomh poiblí, seachas teach gloine; 3.4. eile, agus sonrú ar an gcás ar leith (e.g. ionad garraíodóireachta, suíomhanna tráchtála a úsáideann ábhar pacáistíochta adhmaid, tionscal an adhmaid). Le haghaidh cholún 7: Tabhair na míonna den bhliain a ndearnadh na suirbhéanna lena linn. Le haghaidh cholún 8: Tabhair an spriocdhaonra roghnaithe agus liosta na speiceas/na ngéineas óstach agus an limistéar a clúdaíodh á dtabhairt dá réir sin. Sainmhínítear an spriocdhaonra mar chomhchuibheas na n-aonad iniúchta. De ghnáth, le haghaidh limistéir talmhaíochta sainítear a mhéid i heicteáir, ach d’fhéadfadh gabháltais, goirt, tithe gloine, etc. a bheith i gceist. Tabhair bonn cirt leis an rogha sna toimhdí foluiteacha. Tabhair na haonaid iniúchta a ndearnadh suirbhé orthu. Ciallaíonn “aonad iniúchta” plandaí, codanna plandaí, tráchtearraí, ábhair, veicteoirí lotnaide a ndearna grinnscrúdú orthu chun na lotnaidí a shainaithint agus a bhrath. Le haghaidh cholún 9: Tabhair na haonaid eipidéimeolaíocha a ndearnadh suirbhé orthu, mar aon lena dtuairisc agus a n-aonad tomhais. Ciallaíonn “aonad eipidéimeolaíoch” limistéar aonchineálach ina mbeadh na hidirghníomhuithe idir an lotnaid, na plandaí óstacha agus na tosca agus dálaí aibitheacha agus bitheacha ina gcúis leis an eipidéimeolaíocht chéanna, dá mbeadh an lotnaid i láthair. Na haonaid eipidéimeolaíocha, is foroinn den spriocdhaonra iad atá aonchineálach le haon phlanda óstach amháin ar a laghad i dtéarmaí na heipidéimeolaíochta. I gcásanna áirithe, féadfar an spriocdhaonra iomlán i réigiúin/limistéar/tír a shainiú mar aonad eipidéimeolaíoch. Féadfaidh réigiúin de chuid Aicmiú comhchoiteann na n-aonad críche maidir le staidreamh (NUTS), limistéir uirbeacha, foraoisí, gairdíní nó feirmeacha rósanna, nó heicteáir a bheith i gceist leo. Tabharfar bonn cirt leis an rogha sna toimhdí foluiteacha. Le haghaidh cholún 10: Tabhair na modhanna a úsáideadh le linn an tsuirbhé, an líon gníomhaíochtaí i ngach cás san áireamh, ag brath ar cheanglais dlí shonracha gach lotnaide. Tabhair le fios le N/B nuair nach bhfuil faisnéis colúin áirithe ar fáil. Le haghaidh cholún 11: Tabhair meastachán ar éifeachtacht na samplála. Ciallaíonn éifeachtacht na samplála an dóchúlacht go roghnófaí codanna planda ionfhabhtaithe ó phlanda ionfhabhtaithe. I gcás veicteoirí, is é éifeachtacht an mhodha chun veicteoir deimhneach a ghabháil agus é i láthair i limistéar an tsuirbhé. I gcás ithreach, is é éifeachtacht sampla ithreach a roghnú ina bhfuil an lotnaid agus an lotnaid i láthair i limistéar an tsuirbhé. Le haghaidh cholún 12: Ciallaíonn “íogaireacht an mhodha” an dóchúlacht go roghnófaí modh chun láithreacht lotnaide a bhrath i gceart. Sainmhínítear íogaireacht an mhodha mar an dóchúlacht go mbeadh toradh deimhneach ag óstach fíordheimhneach. Is í iolrú éifeachtacht na samplála (i.e. an dóchúlacht go roghnófaí codanna planda ionfhabhtaithe ó phlanda ionfhabhtuithe) faoin íogaireacht dhiagnóiseach (arb é is saintréith di an scrúdú amhairc agus/nó tástáil saotharlainne a úsáidtear sa phróiseas sainaitheantais). Le haghaidh cholún 13: Tabhair na tosca riosca i rónna éagsúla, agus úsáid á baint as an oiread rónna agus is gá. I gcás gach fachtóra riosca, tabhair an leibhéal riosca agus an riosca comhfhreagrach gaolmhar agus an sciar den daonra óstach. Le haghaidh cholún B: Tabhair mionsonraí an tsuirbhé, ag brath ar cheanglais dlí shonracha gach lotnaide. Tabhair le fios le N/B nuair nach mbaineann faisnéis colúin áirithe le hábhar. Tá baint ag an bhfaisnéis atá le soláthar sna colúin sin leis an bhfaisnéis i gcolún 10 “Modhanna an bhraite”. Le haghaidh cholún 18: Tabhair an líon suíomhanna gaisteoireachta i gcás ina bhfuil an líon sin éagsúil leis an líon gaistí (Colún 17) (e.g. úsáidtear an gaiste céanna in áiteanna éagsúla). Le haghaidh cholún 21: Tabhair an líon samplaí a raibh toradh deimhneach, diúltach nó éiginnte acu. Ciallaíonn “éiginnte” na samplaí anailísithe sin nach bhfuarthas aon toradh ina leith mar gheall ar thosca éagsúla (e.g méid faoi bhun an leibhéil braite, sampla neamhphróiseáilte – sampla neamh-shainaitheanta, seansampla etc.). Le haghaidh cholún 22: Tabhair fógraí ráigeanna na bliana ina ndearnadh an suirbhé le haghaidh torthaí sa chrios maolánach. Ní gá uimhir fógra na ráige a áireamh nuair a bheidh cinneadh déanta ag an údaráis inniúil gur ceann de na cásanna dá dtagraítear in Airteagal 14(2), Airteagal 15(2) nó Airteagal 16 de Rialachán (AE) 2016/2031 atá i gceist leis an toradh. Sa chás sin, tabhair an chúis nach dtugtar an fhaisnéis sin i gcolún 25 (“Nótaí”). Le haghaidh cholún 23: Tabhair íogaireacht an tsuirbhé, mar a shainmhínítear sa Chaighdeán Idirnáisiúnta maidir le Bearta Fíteashláintíochta (ISPM 31). An luach seo den leibhéil muiníne a baineadh amach maidir le saoirse ó lotnaidí, ríomhtar é ar bhonn na scrúduithe (agus/nó na samplaí) a rinneadh i bhfianaise íogaireacht an mhodha agus leitheadúlacht an dearaidh. Le haghaidh cholún 24: Tabhair leitheadúlacht an dearaidh bunaithe ar mheastachán réamhshuirbhé ar leitheadúlacht iarbhír dhóchúil na lotnaide sa ghort. Socraítear leitheadúlacht an dearaidh mar sprioc de chuid an tsuirbhé agus comhfhreagraíonn sí don chomhréiteach atá á dhéanamh ag na bainisteoirí riosca idir an riosca an lotnaid a bheith ann agus na hacmhainní atá ar fáil don suirbhé. De ghnáth, socraítear luach 1 % le haghaidh suirbhé braite.